Elvis Blue en Van Coke maak skoonskip by GhoemasNadia Beukes en haar verloofde, David de Villiers. Foto: Adéle Changuion Die Ghoema-toekennings, wat die room van Suid-Afrikaanse musikante vereer, is Maandag tydens ŉ glansgeleentheid by die Johannesburg Teater gehou. Die wenners is aangewys deur ŉ beoordelaarspaneel wat bestaan uit kundiges in die bedryf, maar die publiek het ook hul stemme laat tel. Kunstenaars soos Elvis Blue, Francois van Coke en Karen Zoid het met die meeste beeldjies huis toe gegaan. Die veteraansanger Carike Keuzenkamp, wat beste kinderalbum of DVD gewen het, sê sy vier vanjaar die tiende jaar met die suksesvolle Ghoempie-DVD’s. Na verskeie toekennings, onder meer die SAMA (South African Music Awards) lewensbydrae-toekenning, bly sy steeds nederig. “Ek was baie bly vir my span toe ek hoor ek het dié toekenning gewen. Dit gaan moeilik wees om eendag totsiens te sê vir die Ghoempie span wanneer daardie dag wel aanbreek,” het sy vertel. Elvis Blue het in al sewe kategorieë gewen waarin hy benoem is, sowel as ŉ bykomende kategorie naamlik album van die jaar. Francois van Coke het met vyf beeldjies weggestap waaronder ŉ toekenning vir die liedjie “Toe vind ek jou” saam met Karen Zoid. Juanita du Plessis is as die topverkoper van die jaar aangewys. Hier is ŉ volledige lys van die wenners: Elvis Blue en sy vrou, Chireze. Foto: Adéle Changuion Beste nuweling van die jaar Leah Musiekvideo van die jaar Elvis Blue Beste geestelike album Retief Burger Beste kinderalbum of DVD Carike Keuzenkamp Gewildste liedjie van die jaar Francois van Coke en Karen Zoid – Toe vind ek jou Beste humoralbum Andries Vermeulen Liedjieskrywer van die jaar Elvis Blue Beste rock album Spoegwolf Willem Botha en Leah. Foto: Adéle Changuion Beste vervaardiger Robin Kielly Beste live DVD Elvis Blue Beste pop album (vroulik) Karlien van Jaarsveld Beste pop album (manlik) Joe Foster Beste album deur ŉ duo of groep Anders Beste instrumentele album Rocco de Villiers Beste kontemporêre album (vroulik) Andriëtte Snotkop en metgesel. Foto: Adéle Changuion Digitale album van die jaar Francois van Coke Beste digitale liedjie van die jaar Francois van Coke en Karen Zoid Beste luitoon van die jaar Elvis Blue Beste liedjie van die jaar Francois van Coke en Karen Zoid Groep van jaar Anders Vroulike kunstenaar van die jaar Andriëtte Manlike kunstenaar van die jaar Elvis Blue Album van die jaar Elvis Blue Lewensbydraetoekenning (eretoekenning) Nico Carstens